Jaroslav Balaštík

Jaroslav Balaštík (* 28. november 1979, Uherské Hradiště) je český hokejový útočník. Presadzuje sa najmä ako úspešný zakončovateľ.

Klubový hokej 

 

Jeho hráčska kariéra je spätá predovšetkým s klubom HC Zlín. V sezóne 2003/04 sa stal najlepším strelcom českej extraligy a pomohol klubu získať majstrovský titul. V ďalšom ročníku bol opäť najlepším strelcom súťaže a klub sa prebojoval do finále play-off, v ktorom prehral s HC Pardubice.

Následne ho angažoval Columbus Blue Jackets, v NHL sa však nepresadil. V priebehu sezóny 2006/07 prestúpil do HV71 Jönköping vo švédskej Elitserien. Od sezóny 2007/08 hral opäť za Zlín a streleckou produktivitou nadviazal na predošlé úspešné pôsobenie.

V auguste 2009 počas Tipsport Cupu ho počas vzájomnej šarvátky udrel Richard Stehlík z HC Vítkovice päsťou do tváre. Balaštík utrpel tri zlomeniny nadočnicového a očnicového oblúka, nehral šesť extraligových zápasov a dlhšiu dobu nosil ochranný štít na prilbe. 28. novembra sa Stehlík dohodol z HC Zlín na finančnom vyrovnaní, čím sa vyhol súdnemu pojednávaniu.

V ročníku 2011/12 pôsobil v mužstve BK Mladá Boleslav, po ňom sa stal znovu hráčom Zlína.

Klubová štatistika

Reprezentácia 

Reprezentoval na majstrovstvách sveta v rokoch 2003, 2006 (striebro) a 2007.

Štatistika na významných podujatiach

Iné projekty

Poznámky a referencie

Externé odkazy 
 
 

Českí hokejisti
Českí hokejoví útočníci
Hráči Columbus Blue Jackets
Hráči Syracuse Crunch
Hráči HPK Hämeenlinna
Hráči HC Zlín
Hráči Kometa Brno
Hráči BK Mladá Boleslav
Hráči HV71 Jönköping
Účastníci MS v hokeji 2003
Účastníci MS v hokeji 2006
Účastníci MS v hokeji 2007
Osobnosti z Uherského Hradišťa